KCE เคาะเทรดพาร์ใหม่ 0.50 บ. เริ่ม 21 พ.ค. นี้
KCE เคาะเทรดพาร์ใหม่ 0.50 บ. เริ่ม 21 พ.ค. นี้
17 พ.ค. 2561

บริษัท เคซีอี อีเลคโทรนิคส์ จำกัด (มหาชน) หรือ KCE แจ้งตลาดหลักทรัพย์แห่งประเทศไทยวานนี้(16พ.ค.)เพื่อเปลี่ยนแปลงมูลค่าหุ้นที่ตราไว้จากเดิมหุ้นละ 1 บาท เป็นหุ้นละ 0.50 บาท โดยมีผลตั้งแต่วันที่วันที่ 21 พ.ค.61
อนึ่งก่อนหน้านี้ ที่ประชุมสามัญผู้ถือหุ้นประจำปี 2561 เมื่อวันที่ 25 เม.ย.61ได้มีมติเปลี่ยนแปลงมูลหุ้นที่ตราไว้จากเดิมหุ้นละ 1 บาท เป็นหุ้นละ 0.50 บาท และอนุมัติการแก้ไขเพิ่มเติมหนังสือบริคณห์สนธิข้อ 4 เพื่อให้สอดคล้องกับการเปลี่ยนแปลงมูลค่าหุ้นที่ตราไว้ และได้ดำเนินการจดทะเบียนเปลี่ยนแปลงมูลค่าหุ้นที่ตราไว้ดังกล่าวต่อกรมพัฒนาธุรกิจการค้า กระทรวงพาณิชย์เรียบร้อยแล้ว
ทั้งนี้การเปลี่ยนแปลงมูลค่าหุ้นที่ตราไว้ดังกล่าวมีผลให้จำนวนของบริษัทเพิ่มขึ้นจากเดิมโดยมีรายละเอียดดังนี้ โดยก่อนการเปลี่ยนแปลงมูลค่าหุ้นที่ตราไว้ บริษัทมีทุนจดทะเบียน 586,396,798 บาท และมีทุนชำระแล้ว 586,396,798 บาท โดยมีจำนวนหุ้นทั้งหมด 586,396,798 หุ้น มูลค่าที่ตราไว้ 1 บาท
ส่วนภายหลังจากการเปลี่ยนแปลงมูลค่าหุ้นที่ตราไว้บริษัทจะมีทุนจดทะเบียน 586,396,798 บาท และมีทุนชำระแล้ว 586,396,798 บาท โดยมีจำนวนหุ้นเพิ่มขึ้นเป็น 1,172,793,596 หุ้น มูลค่าที่ตราไว้หุ้นละ 0.50 บาท